На основу члана 37. став 1. тачка 20 Статута града Ниша (''Службени лист Града Ниша'', број 88/08, 143/2016 и 18/2019) и члана 12 став 1. алинеја 4 Одлуке о оснивању Установе Дечије одмаралиште „Дивљана“ („Сл. лист Града Ниша“, број 84/2009, 94/2010, 20/2011 и 26/2014)

 Скупштина Града Ниша на седници од \_\_\_\_\_\_\_\_\_\_ године, донела је

**Р Е Ш Е Њ Е**

  **I ДАЈЕ СЕ САГЛАСНОСТ** на Програм рада Установе Дечије одмаралиште „Дивљана“ Ниш за 2023. годину број 747, који је донео Управни одбор Установе на седници одржаној 21.12.2022. године.

 II Програм рада Установе Дечије одмаралиште „Дивљана“ Ниш за 2023. годину реализоваће се у складу са финансијским планом ове Установе за 2023. годину.

 III Решење доставити Установи Дечије одмаралиште „Дивљана“ Ниш, Градској управи за друштвене делатности и Градској управи за финансије.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_ 2022. год.

**СКУПШТИНА ГРАДА НИША**

 **Председник**

 **др Бобан Џунић**

***О б р а з л о ж е њ е***

 Статутом Града Ниша, у члану 37. став 1. тачка 20. је прописано да Скупштина Града разматра извештај о раду и даје сагласност на програм рада корисника буџета.

Управни одбор Установе Дечије одмаралиште „Дивљана“ Ниш је у складу са чланом 12. Одлуке о оснивању Установе Дечије одмаралиште „Дивљана“ Ниш донео Програм рада за 2023. годину, број 747 на седници одржаној 21.12.2022.године.

 Програмом рада су до ове године биле планиране активности у оквирима постављеним Закључком Владе Републике Србије број 019-230/2016-1 од 14. јануара 2016. године и Закључка број 019-9572/2016 од 11. октобра 2016. године којима је одредила објекте за пружање помоћи, прихват, обезбеђивање основних животних услова и привремени смештај миграната и тражилаца азила на територији Републике Србије, а којима су и објекти Установе Дечије одмаралиште „Дивљана“ Ниш опредељени за ову намену.

 Међутим, од 2023 године, Програмом рада су обухваћене активности које је неопходно спровести у сврху враћања одмаралишта првобитној намени, а у складу са Одлуком о оснивању Установе Дечији културно образовно рекреативни центар Ниш, која је настала спајањем Дечијег одмаралишта „Дивљана“ и Дечијег културног центра.

До регистрације нове Установе, послови у Установи Дечије одмаралиште „Дивљана“ Ниш ће се обављати кроз рад две организационе јединице:

1. Управа, чије седиште је у Нишу, и

2. Одмаралиште у Дивљани.

Капацитети у Дивљани подразумевају:

1.**Хотелско ресторански део**, који у свом саставу има:

-кухињу,

-ресторан са 400 расположивих места у главној сали и помоћном малој сали,

-8 соба са по три лежаја,

-ординацију за здравствено збрињавање корисника,

-продавницу и клуб који тренутно нису у функцији

- вешерницу,

2**.Два павиљона за смештај**, тренутно уређених капацитета са 242 лежаја за одрасле и три дечија кревета који се тренутно користе за потребе смештаја миграната. Адаптацијом и стављањем у функцију за потребе смештаја деце, оптималан капацитет би био до 150 места.

3.**Котларница са мазутаром и радионицом.**

Имајући у виду да је Програм сачињен у складу са законом, прописима Града и циљевима оснивања Установе и напред наведеним Закључцима Владе Републике Србије, предлаже се доношење решења о давању сагласности на Програм рада Установе Дечије одмаралиште „Дивљана“ за 2023. годину.

 Вршилац дужности заменика Начелника

 Градске управе за друштвене делатности

 Павлина Михајленко